पत्र में कहा गया है कि गलत तरीके से पेश की गई देनदारियों को लेकर मीडिया ने हंगामा खड़ा कर दिया और इसके चलते तुरंत की छापेमारी और जब्ती की कार्रवाई शुरू हो गई. इसका परिणाम यह हुआ कि फायरस्टार इंटरनेशनल और फायरस्टार डायमंड इंटरनेशनल (उसके आभूषण कारोबार समूह की कंपनियां) अब चलने की हालत में नहीं रह गई हैं. इससे बैंकों के समूहों को उनके बकाये के भुगतान की हमारी क्षमता संकट में पड़ गयी है.